
CRUZ CORA PREPARANDO SU 
PERSONAL PA CORONAVIRUS 



DEN cualkier crisis cu por surgi, personal 
di Cruz Cora ta cla pa duna un man. Esaki 
no ta diferente cu e caso di coronavirus cu tin 
mita mundo den panico pa loke por sosode 
si un pais of su ciudadanonan no ta bon pre- 
para of no ta tuma medida preventivo. 

Cruz Cora den fin di siman a duna su cuerpo 
di boluntarionan un entrenamento special, 
ya cu mira e rol cu nan lo por hunga ta di 
atende directamente cu e pashentnan. 

Asina nan a train den bisti e trahenan spe- 
cial, con nan mester tapa nan mes comple- 
tamente y con na final mester desinfecta 
e ambulance y e personal cu a atende cu e 
pashentnan infecta cu Covid-19. 

Tratamento di presupuesto posponi 

Consecuentemente no por aproba pakete di medida 


Prome Minister Evelyn Wever Croes a anuncia siman pasa 
cu mirando e crisis di coronavirus, Parlamento no por trata 
presupuesteo 2020 prome cu fin di luna aki. 
Consecuentemente e pakete di medida, tambe lo keda pos- 
poni. Relaciona cu esaki, Premier Wever Croes a informa 
Gobierno di e situacion aki, cu Aruba no por cubri cu e pro- 
tocol cu Gobierno tin cu Hulanda. 

Di otro banda, no por goberna un pais, si no tin un presu- 
puesto. Prome Minister Eve;yn Wever Croes a informa cu 
el a tuma contacto cu Hulanda caba, pero a laga sa cu el a 
sinta tambe cu e gremionan, ya cu ningun di nan no kier e 


pakete di medida awor aki. Y hasta pidi Gobierno pa recon- 
sidera e pakete aki. 

Pesey a dicidi di pone tur esaki on-hold, Hulanda kier of 
laga, pero no ta oportuno pa bin cu e pakete di medida awor- 
aki. 

Mester admiti cu tur esaki ta debi na coronavirus, cu a cau- 
sa cu e tratamento a wordo poni on hold, pero te ki dia. 

Manera hisa, ho no por maneha un pais sin presupuesto y 
mester trata presupuesto asina cu tin claridad riba e situa- 
cion di coronavirus na Aruba. 


Controladonan di Gobierno lo sigui 
vigila prijs den supermercadonan 


APESAR di tur e criticanan di ciudadanonan riba rednan 
social pa loke ta abuso di prijs, Departamento di Asuntonan 
Economico, Comercio y Industria (DEZHI) ta bisa cu no a 
topa diferencia grandi den e prijsnan den e prome control 
cu nan a subi caya pa haci. 

E departamento a pasa controla specialmente e supermer- 
cadonan cu nan a ricibi keho via social media of whatsapp. 
Den e ultimo dianan aki tahatin supermercadonan cu a 
pone prijsnan hopi halto den e momentonan aki di crisis. 

Maria Dijkhoff, e directora a splica cu Minister di Asun- 
tonan Economico a pidi e comerciantenan pa tene un com- 
portacion civico riba e productonan cu tur hende mester 
pa cuida salud contra e coronavirus. Pero aparentemente 
comerciantenan no a duna oido na e apelacion di minister. 
E grupo grandi di wholesales a presenta e anochi anterior 
splicando cu tin suficiente producto tanto combestibel como 
otronan na Aruba. 

Segun e directora a bisa, cu e controladonan a ripara cu 
den e momentonan di crisis aki tin varios supermercado cu 
ta abusa, p’esey lo ta hopi streng cu nan. Desde cu minister 
a duna autorisacion pa hay man duro cu nan, e departa- 
mento lo haci esey pasobra esaki ta algo no aceptabel. E 
controlnan lo continua y tur siman e controladonan ta riba 
caya controlando e productonan di canasta basico. Riba e 
app control di prijs di Departamento di Asuntonan Eco- 
nomico por mira e productonan di canasta basico. 


Por baha esaki via Google Play of App Store y por mira 
e prijsnan maximo cu ta controla. Si den e supermercado 
e prijs ta diferente, e ora ta paga e prijs cu ta poni riha e 
app. E prijs ta oficial y Gobierno ta esun cu ta dicidi eynan. 
Productonan manera handsanitizer, Lysoll no ta controla 
pa Gobierno, pero e departamento no lo permiti abuso den 
e prijsnan. 

Controlnan lo sigui tur dia y no ta permiti pa abuso den 
prijs. Esaki no ta momento di gana placa riba e angustia y 
desesperacion di tur hende cu tin riba cuida nan salud. Den 
e ley ta indica cu Minister di Asuntonan Economico haya e 
prijsnan ta mas halto di loke ta indica, por hinca esaki den 
canasta hasico. Si e ahusonan sigui, minister por haci se- 
gun e ley van ordening y si abuso sigui lo haci esey tambe. 
Supermercadonan cu no cumpli lo haya un hoet. 

A controla mas o menos 35 luga y tur cos a hay hon, unda 
cu a topa cu 2 comerciante honesto di a bisa cu a subi prijs- 
nan un tiki mas. A hala nan atencion y hisa nan cu esey no 
mag, segun cu loke tanto hefe di departamento como Min- 
ister a pidi pa nada di cosnan aki pasa. Diahierna desde 
oranan di merdia Departamento di Asuntonan Economico 
a cuminsa ricihi kehonan cu prijsnan a suhi. Esey a pone 
cu Minister a tuma e decision pa haci e controlnan aki. Ha- 
ciendo e controlnan aki a ripara cu casi henter Aruha a sali 
cumpra productonan y esey a pone cu practicamente no a 
haya cosnan cu prijsnan halto. 

No mester crea panico 
cammda ya tin panico 



Pa: Victor (Toko) Winklaar 


FOR DI diabierna atardi pueblo di Aruba ta den un estado di 
panico increibel, for di momento cu Prome Minister Evelyn 
Wever Croes, den nomber di Gobiemo, a confirma cu Amba a 
conoce su prome dos caso di corona-vims. 

Un notica impactante apesar cu tabata cuestion di tempo p’e 
por e yega nos frontera como pais cu ta ricibi hopi hende cu 
ta bin for di regionnan caminda e vims aki ya caba a plama 
formalmente. 

Por lo general tin cu bisa cu e forma con Gobierno a atende cu 
esaki, tabata di elogia apesar cu algun di e medidanan tabata 
demasiado drastico sigur ora cu realisa cu e vims no a plama 
den comunidad pa mester para eventonan publico a corto plaso. 
Mientras cu e decision a wordo acepta y elogia pa comunidad el 
a causa un panico increibel den practicamente tur bario caminda 
hopi hende a basha bay supermerdadonan, tiendanan cu ta bende 
por mayor, pa cumpra diferente mercancia pa stock na cas. 

Na Hulanda tambe e fenomeno aki a lanta cabes siman cu a pasa 
y nan ta yama esaki “hamsteren” caminda hendenan a cumpra 
toiletpaper na abundancia, hand sanitizer na gran cantidad y 
otro mercancianan sin cu tabata un hustificacion p’esaki. 

For di e momentonan ey a surgi un ola di reaccionnan di panico 
den practicamente tur bario, caminda pan y otro productonan 
di prome necesidad, tabata bay manera pan cayente, pero mas 
tanto papel di wc y hand-sanitizer tabata esnan cu prome a caba 
riba rekinan den supermercadonan. 

Sinembargo hopi ciudadano cu a wordo puntra di con nan a 
cumpra asina hopi papel di wc, no tabatin un hustificacion 
p’esaki pero a copia esaki for di otro paisnan grandi, entre 
otro na Hulanda y Merca caminda papel di wc tambe a wordo 
bari for di rekinan. Na mes momento a inicia un serie rumor 
cu supermercadonan a cuminsa hisa prijsnan di productonan 
cu a pone cu Gobiemo a manda oficialnan publico pa controla 
esakinan ya cu algo asina ta castigabel pa ley, pero a bin resulta 
cu esaki tambe tabata noticia falso. 

Notabel den henter e drama aki, ta cu tin hopi hende atrabes di 
social media tabata ‘share’ cualkier informacion cu nan ricibi, 
sea cu nan ta corecto of no y den hopi di e casonan aki, ta surgi 
un panico den cierto gmpo cu realmente ta iresponsabele. 

E desaroyo aki a continua durante di henter diasabra y 
diadomingo tambe y dado momento e impresion ta wordo crea 
cu pa algun hende cu kier t’e prome den noticia, tabata fabrica 
informenan cu no tabata berdad. 

Den esaki nos ta spera cu Gobierno proximamente keda sigura 
pueblo cu tur informe oficial, cualkier informe relaciona cu 


e corona virus aki, lo wordo duna pa medio di un solo canal 
oficial, cu ta esnan di DVG y otro instancianan cu ta envolvi 
den henter e proceso di controla tur hende cu ta malo. 

Tanto diasabra como diadomingo por a ripara cu tin algun hende 
ta papia di mas caso cu lo a surgi debi n’e persona Mericano cu 
tabata positivo n’e test aki, kende a traha na WEB Amba NV. 
Hendenan cu tabata manda informacion inoficial pa cantidad di 
hende, kendenan na nan tur opta ‘share’ esaki cu otro hendenan 
y asina ta crea mas panico sin cu ta necesario. 

Den e situacion aki nos ta spera cu di parti di Gobierno, keda 
alerta pueblo p’e tipo di maniobranan sin base aki y sigura 
henter pueblo cu cualkier informacion oficial ta bin solamente 
di un solo fuente cu Gobierno a crea p’e situacion aki. 

E instancia aki mester sigui informa pueblo cada pasa dos ora 
p’ asina e trankilidad bin bek den comunidad y evita cu hendenan 
cu no tin un benul di kico ta pasando, ta sigui crea panico den 
comunidad. 

Sinembargo te aworaki nos no tin un situacion na Amba cu 
ta for di control cu e corona vims, cu a exigi pa nos bay na 
extremonan inecesario n’e momentonan aki, pero di otro banda 
e ta bon pa nos tin un alerta halto, trata di preveni mas cu tur cos 
loke tambe ta positivo, pero tin cierto cosnan cu no ta canando 
manera mester ta den e proceso aki. 

Por ehempel e control na momento di entrada di esnan cu ta 
yega via di aeropuerto, no tabata na su lugar manera mester 
ta y manera Prome Minister y oficialnan di DVG a sigura cu e 
control aki ya ta funcionando na Aeropuerto y na waf, loke a bin 
resulta di no t’e caso. 

Ta na su lugar pa oficialmente Gobiemo mes cuminsa publica 
informacionnan den medionan di comunicacion riba diferente 
punto cu ta conoce di e vims aki y con tur hende tin cu actua 
ora cu nan sinti malo. 

N’e momentonan aki hopi hende cu tin gewoon griep 
tradicional, ta wordo trata den mal forma y nan mes ta bay den 
panico, mientras cu esaki no tabata necesario, pero aki tambe ta 
hunga un rol cu tin demasiado hende cu no tin conocemento di 
kico corona vims ta, kier papia di dje dunando informacionnan 
incorecto riba esaki. 

N’e momentonan aki ta rekeri pa tur hende keda calmo y tur 
hende sigui instmccionnan cu ta wordo duna ya cu paralisa 
henter e pais, no ta e forma corecto di reacciona manera e 
sosode den ultimo tres dianan. Un cos ta sigur, mester laga man 
continuamente, ya cu labamento di man ta yuda na elimina e 
virus. No mester hand-sanitizer, habon mes ta bon. Un cos ta 
sigur, Gobierno mes no a yuda den duna informacion corecto 
pa cada un di nos sa kico pa haci. 

Pa Evita cu Corona Virus planna: 

Departamentenan 
Publico lo mester practica 
distanciamento social 



DEN Conferencia di Prensa di Gobierno di Aruba 
diabierna atardi 13 di maart 2020, Prome Minister 
Evelyn Wever-Croes a anuncia cu COVID19, Corona 
Virus a drenta Aruba. 

Gobierno di Aruba hunto cu expertonan ta haciendo 
tur posibel pa evita cu e virus ta plama. 

Gobierno ta responsabel pa esnan cu ta traha den 
sector publico y a duna instruccion na tur hefe di de- 
partamento di Gobierno. 


Diadomingo tur hefe di departamento a wordo in- 
forma cu e meta di Gobierno ta pa contene y evita 
pa e virus sigui plama. Departamentonan lo mester 
practica Distanciamento Social (‘Social Distancing’), 
evitando asina mucho contacto di hopi hende hunto. 
Traha mas tanto posibel for di cas pa asina no tin 
hopi trahado ni publico na trabou mientras cu servi- 
cio por continua. 

Pa tur cu no por haci trabounan for di cas, Gobierno 
ta pidi departamentonan pa bin cu cambio di orario 
pa servicio y cu un sistema di rotacion pa asina no tin 
contacto cu mucho hende mientras ta duna servicio. 
Departamentonan a wordo pidi pa traha nan plan 
den otro y entrega esaki na e minister concerni di e 
departamento mas lihe posibel. 

Empleadonan publico cu tin kebrante di salud, of ta 
den e circunstancia cu no tin hende pa wak pa nan 
yiunan, of pa esnan mas vulnerabel cu tin cancer por 
ehempel of esnan mayor di edad, ta wordo pidi tambe 
pa yega na un areglo cu nan hefe di trabou. 
“Gobierno di Aruba ta confia cu hefenan di departa- 
mento hunto cu trahadonan, na un forma responsa- 
bel ta yega na un reparticion di trabou pa e siman 
nos dilanti. Fin di siman Gobierno lo evalua si mes- 
ter prolonga esaki. Nos meta ta pa contene e virus 
aki pa e no sigui plama. Den esaki nos tin mester di 
e compromiso y responsabilidad di cada ciudadano di 
Pais Aruba”, Prome Minister Evelyn Wever-Croes a 
enfatisa. 


























Dialuna, 16 Maart 2020 


AWEMainta 


5 


DIP afecta pa COVID 19 


DIP cu algun informacion sumamente importante re- 
laciona cu nan servicio cu a wordo afecta pa motibo di 
e Coronavirus Enconexion cu e anuncio cu Gobierno a 
anuncia referente e pandemia di Coronavirus riba nos 
isla, DIP kier participa, cu entrante awe 16 di maart te 
cu 31 di maart, lo tin algun cambio pa locual ta trata 
nan servicio. 

“Nos balie lo ta cera pa publico di 16 di maart te cu 31 
di maart. Si tin cualkier cambio, DIP lo participa esaki 
na nos clientenan. 

Clientenan cu ta pendiente pa ricibi nan contrato di er- 
fpacht, mester manda un email na info@dip.aw cu nan 
informacion di notario, pa DIP manda nan documento 
p’e notario p’e firmamento tuma lugar. 



Tur pago mester wordo haci via di online banking. DIP 
lo no acepta ningun pago personal entre e fecha anun- 
cia. Riba e recibo, tin tur informacion con e proceso di 
pago mester tuma lugar. 

Cualkier cliente cu tin un peticion of pregunta suma- 
mente importante y no por warda despues di 31 di 
maart, por manda un email na info@dip.aw 


DIP ta na altura cu e proceso anuncia lo trece algun 
dificultad pa algun di nos cliente, pero esaki ta un caso 
cu mundialmente ta afectando hende, y conhunta- 
mente nos mester combati e pandemia di Coronavirus. 

Nos kier pidi un disculpa enorme y alabes compren- 
sion pa cu e situación”, Haime Croes a informa. 



I Lotto 


Nos tur ta soña di tin un posidon den e Pan 
American Games, den e Youth Olympics y 
ultimamente, e Olympische Spelen. 

E aparatonan cu nos a logra di cumpra e 
delaster añanan pa nos atletanan por 
sigui desaroya, ta via di Lotto. 

Nos ta hopi agradect na 
Lotto pa e sosten aki. 

Milly Bagheri-Van Trigt 


lottoaruba.com 

OO®0 

Articulonon necesario pa brinda cuido ta desapareciendo 

Hospital sumamente preocupa 
pa segundad di pashent y 
dunadornan di cuido 



FOR DI momento cu Gobierno a 
anuncia e prome dos casonan di 
Coronavirus na Aruba, comunidad 
a drenta un panico. Na Hospital tur 
dunador di cuido despues di hopi 
preparacion tabata cla pa atende 
cu e pashentnan cu ta sospechoso 
of ta positivo, pues a drenta den e 
modo di “all hands on deck”. 

Loke si no a spera t’e situacion cu 
Hospital a haya su mes aden awor, 
pues cu hendenan ta bay cu articu- 
lonan cu ta specialmente pa cuido 
di tur pashent incluyendo nan ser 
keri. 

A cuminsa co’i diferente articulo 
di Hospital y hiba nan sin autor- 
izacion, manera papel di wc, mask, 
hand sanitizer y mas. Hospital ta 
haya su mes obliga di bin cu medi- 
da pa loke ta seguridad na salida di 
Hospital pa garantisa seguridad di 
tur pashent, dunadornan di cuido y 
comunidad di Aruba. 


Porfabor tene bon na cuenta cu Hos- 
pital mester di material pa brinda 
cuido medico na su pashentnan. 
For di awe lo controla tur hende 
na salida di Hospital p’asina salva- 
guardia e articulonan necesario pa 
por brinda cuido safe. 

Pa minimalisa e riesgo di contagio 
ta permiti solamente 1 bishitante 
pa cada pashent, y tene na cuenta e 
mester ta mayor di 18 aña. 

Y si e pashent ta COVID-19 posi- 
tivo of sospechoso ta permiti sola- 
mente 1 bishitante fiho, pues e me- 
sun persona so mag di keda bishita 
e pashent. 

Corda haci uzo di nos hand sanitiz- 
ers na Hospital prome y despues di 
bishita bo ser keri. Si bo tin un di 
sintomanan di Coronavirus por fa- 
bor no bishita Hospital, sino keda 
cas y yama e number 280 0101. Nos 
kier gradici un y tur pa nan com- 
prension y ta spera di por conta 
riba cooperacion di tur cu ta drenta 
Hospital. 



INFORMACIC 
IMPORTANTE! 


Hospital ta pidi encarecidamente 
cooperacion den cuadro di Coronavirus 
pa asina minimalisa e riesgonan di 
contagio: 


O Ta permiti solamente 1 bishitante na 
mes momento pa pashent interna. 

O Si bo ta COVID-19 positivo of 
sospechoso, ta permiti solamente 
1 bishitante fiho y e mesun persona 
aki SO por sigui bishitabo. 

O Si bo tin ^ keintura riba 38 grado 
^tos seco ^ falta di rosea, por fabor 
NO bishita Hospital sino yama 
280 - 0101 . 


O Mantene un bon higiena di man 
hasiendo uzo di nos hand sanitizers 
situa na diferente lugarnan strategico 
prome y despues di bishita bo ser 
keri. 


O Como medida di precaucion den tur 
area publico a hala e stulnan cu un 
distancia di 1 meter. Nos ta pidi 
cooperacion pa laganan manera 
nan ta. 


HUNTO NOS POR COMBATIE! 




INFORMACION 

IMPORTANTE! 


Hospital ta pidi encarecidamente boso^ 
cooperacion den cuadro di Coronavirus' 
pa asina minimalisa e riesgonan di 
contagio: 

O Ta permiti solamente 1 bishitante na 
mes momento pa pashent interna. 

O Si bo ta COVID-19 positivo of 
sospechoso^ ta permiti solamente 
1 bishitante fiho y e mesun persona 
aki SO por sigui bishitabo. 

O Si bo tin ^ keintura riba 38 grado 
^ tos seco ^falta di rosea, por fabor 
NO bishita Hospital sino yama 
280 - 0101 . 

O Mantene un bon higiena di man 
hasiendo uzo di nos hand sanitizers 
situa na diferente lugarnan strategico 
prome y despues di bishita bo ser 
keri. 

O Como medida di precaucion den tur 
area pubiico a hala e stulnan cu un 
distancia di 1 meter. Nos ta pidi 
cooperacion pa laganan manera 
nan ta. 

HUNTO NOS POR COMBATIEI 


Q 


♦ ^ Dr.HoracioE.Oduber 

HOSPITAL 

Parlonnentario Alan Howell di por kier 

Awor cu Coronavirus, ta desea pa WEB ta 
mas flexibel cu pago y cortamento di meter 



Alan Howell di partido POR a splica cu 
durante e reunion publico diarazon 11 
maart 2020 riba e tema Coronavirus el 
a haci varios pregunta n’e mandatario 
di Salubridad, Dangui Oduber. Algun 
di e preguntanan aki ta referi n’e tema 
di awa mes, manera con ta bay haci cu 
esnan cu no tin awa na nan cas. Tambe 
si Gobierno ta bay pidi WEB pa ta mas 
flexibel den e tempo aki cu cortamento di 
meter di awa. 

Parlamentario Alan Howell ta comenta 
cu ta importante pa den e temponan aki, 
awor cu Coronavirus a yega nos isla, pa 
WEB ta mas flexibel cu pago y cortamen- 
to di awa. E ta bisa cu “si laba man t’e 
yabi pa evita Coronavirus segun exper- 
tonan rond mundo, e ora ey mi ta desea 
pa WEB ta mas flexibel cu pago y corta- 
mento di meter di awa”. 

Parlamentario di POR ta spera di por 
wak un solucion pronto pa cu esaki y por 
scucha kico Prome Minister cu ta encar- 
ga cu WEB ta bay bisa riba e tema aki, 
pasobra preveni ta mihor cu cura. 



B/bo! 


HIMNO Y BANDERA 


17 & 18 di Maart 5PM - 10.30PM 

Live Entertainment by GRUPO Dl BETICO 
Live Entertainment ^ RINCON BOYZ 
Folkloric Dancc Show 
& Live Art (community Partlcipation) 

f ^ 

T RENAISSANCE’ 


MARKETPLACE 

Restriccion di biahe pa nuebe pais 


RECIENTEMENTE a anuncia e prohibicionnan di biahe 
relaciona cu e crisis di COVID-19 cu lo drenta na vigor proxi- 
mamente. Ta prohibicionnan di biahe desde algun pais specif- 
ico pa Aruba. Ta paisnan unda tin brote di e virus aki y cu lo 
por forma un peliger pa nos comunidad. Na mes momento ta 
adverti ciudadanonan pa no biaha si no ta necesario! 

E paisnan aki ta lo siguiente: 

China (incluyendo Hong Kong, Macao y Taiwan) 

Singapore 

Iran 

Korea (rep) 

Hapon 

Union Europeo 
Gran Britania 
Noruega 
Suisa 

Personanan cu a bishita un di e paisnan aki ultimo 14 dian- 
an no por biaha pa Aruba. E prohibicion aki no ta aplicabel 
pa pasaheronan residencia na Aruba (dus personanan cu ta 
biba na Aruba). 


E fecha cu e prohibicion lo drenta na vigor a wordo adapta 
un tiki y lo ta dialuna 16 di maart 2020. 

Ta keda na e aerolineanan si nan ta continua cu e buelonan 
pa Aruba si of no. E decision aki ta depende di hopi factor, 
incluyendo factornan operacional, demanda y prohibicion 
di otro paisnan. 

Pasaheronan cu ta purba bin Aruba bek desde otro pais of 
via otro paisnan (transito) por core e riesgo di keda pega na 
e pais di transito. Otro paisnan of aerolineanan por dicidi 
pa stop buelonan sin previo aviso. Personanan cu ta opta pa 
sali for di Aruba ta core e risico di keda pega den exterior. 
Teniendo cuenta cu tur e factornan aki, ta supbca tur hen- 
de pa evalua, pensa hopi bon prome cu dicidi pa biaha pa 
exterior of pa bin Aruba bek. Ta conseha pa estrictamente 
no biaha si no ta necesario. Tene na cuenta cu seguro di 
biahe no ta cubri e pandemia di Coronavirus. 

Gobierno di Aruba ta consciente cu ta un decision drasti- 
co, pero na mes momento ta convenci cu e ta un decision 
necesario na bienestar di pais Aruba den su totalidad y ta 
necesario pa por contene y mitiga e menasa di e COVID-19 
virus, pa asina proteha nos pueblo lo mas tanto posibel. 


Gobierno a sigui tuma serie di medida 
pa evita contagio cu coronavirus 


RELACIONA cu e crisis di Corona Virus COVID-19 
Gobierno di Aruba a tuma varios decision pa por garantisa 
siguridad y evita cu mas ciudadano por pega cu e virus. 
Ta den e cuadro aki, varios departamento y entidadnan ta 
sinta hunto diariamente pa evalua e circunstancia y a base 
di esey ta adapta e maneho. 

E decisionnan cu a tuma ta: 

A dicidi cu ta cancela tur actividad publico y tambe priva 
cu tin permiso di polis entrante 15 di maart te cu 31 maart 
2020. Ta restringi biaheronan for di Hulanda, Europa y de- 
mas paisnan riba e lista di WHO entrante 16 di maart te cu 
31 di maart cu excepcion di residentenan. 

Desde ayera Aeropuerto Reina Beatrix a eleva su control 
riba buelonan procedente di paisnan cu no ta cay bao di e 
lista di restriccion. Scolnan lo ta cera entrante dialuna 16 
di maart te cu 20 di maart, despues lo evalua e situacion. 


E medida tuma ta conta pa scol, creche, traimerdia y tur in- 
stancia cu ta encarga cu educacion y cuido di nos muchan- 
an. 

Ta prohibi haci bishita na casnan di cuido di nos grandinan 
Departamentonan di Gobierno lo traha a base di cantidad 
di personal minimo. Lo duna servicio a base di cita mas 
tanto posibel via telefon y email. Y caminda cu mester duna 
servicio na publico, lo evita aglomeracion. 

Awor mester concentra pa contene y preveni cu e virus ta 
wordo transmiti. Ta pidi tur hende atencion pa esaki. E de- 
cisionnan aki a ser tuma despues di amplio deliberacion cu 
e comision di crisis di Gobierno di Aruba. Esunnan mas na 
riesgo ta nos grandinan riba 60 aña y esunnan cu ta sufri 
di enfermedadnan cronico. 

Laba man mas tanto posibel pa 20 seconde y uza habon of 
hand sanitizer. Evita di bin den contacto fisico cu otronan, 
saluda otro sin duna man, brasa of sunchi. 

Y si un hende ta sinti malo, NO sali for di cas! Yama 280- 
0101 pa mas informacion. 

Brommer y auto envolvi den accidente na Ponton 


DIASABRA den oranan di mainta a sosode un 
accident riba e caminda di Ponton un poco mas pan- 
ort di WEMA. Esaki tabata pa falta di dunamento di 
preferencia. Mesora a pidi pa presencia di polis y am- 
bulance, pa motibo cu e motociclista a keda herida. 
Na yegada, polis a topa cu personal di Brandweer cu 
a yega prome na e sitio, pa asina cuminsa atende cu 
e accident te ora cu polis y ambulance a presenta. 

Na e sitio polis a bin compronde cu ta trata di un 
Toyota Yaris y un brommer. E brommer a dal contra 
e auto y e motociclista a keda herida henta riba ca- 
minda. 

Polis di trafico tambe a presenta pa atende cu e ac- 
cident. Personal di ambulance a trata e victima na e 
sitio y despues a transport’e pa hospital pa un trata- 
mento medico mas avansa. 






Fiesta Rotaria 
2020 a keda 
posponi 



CONFORME e comunicado oficial di Go- 
bierno tocante “Coronavirus”, Rotary Club 
of Aruba ta lamenta cu nan mester pospone 
nan evento publico “Fiesta Rotaria 2020. 
Ta importante pa nota cu e grandioso rifa 
di Rotary Club of Aruba si ta bay dor. 


Rotary Club of Aruba a dicidi cu e premi- 
onan di e rifa lo wordo saca manera plania. 
Esta dia 29 di maart 2020 pa 5’or di atardi. 
Esaki lo wordo transmiti live via nos Face- 
book, den presencia di un Notario. 
Presidente América Barrios kier a gradici 
pueblo di Aruba y nan colaboradornan p’e 
comprension. Y ta spera cu Rotary Club of 
Aruba por sigui conta cu boso sosten. 

Por sigui nos tambe riba Facebook p’asina 
keda informa di e ultimo noticianan. 


Departamento di AsuntO Social 
APRECIABEL CLIENTE, 

En conexion cu e situocion octual di Corona Virus 
(Covid-19) y medidanan di prevencion di 
Departamento di Asunto Social nos kier informa 

lo siguiente, 

Entrante 16 di maart te cu 20 di maart 
2020 ofic ina di DAS lo ta cera pa bishita(nan) 

publico. 

Tur servicio na nos clientela ta continua 
unicamente via nos liña di telefon 5281100 y via 

email directo. 

Tur cliente cu tin un cita pendiente por yama 
nos pa mas informacion. 

Departamento di Asunto Social lo haci anuncio 
oficial asina cu bin cambio den circumstancia y 
medida di proteccion. 

"Wie niet horen wil, moet 't voelen" 

Polis lo actua cu man duro contra 
motocyclenan cu ta molestia riba caya 



PORFIN Polis a dicidi di aplica e dicho: “Die niet horen 
wil, moet voelen”. Diasabra anochi den careda di 8’or Polis 
a bay na monton Kooyman situa na Watty Vos Boulevard. 
Yamadanan tabata drenta di molester di motorcyclenan. 
Tabatin masha kimamento di tire, no solamente cu moto- 
cycle, pero tambe autonan cu tabata haci drifting. 

Pues segun habitantenan e bromernan tabata causando 
hopi desordo y esaki por a wordo scucha di leu. 

Tacticamente Polis a blokia diferente salida y entradanan 
pa por atende na un manera profesional cu e motociclistan- 
an. Pues pa tur hende keda ‘riba e mesun liña y splica nan 
riba e consecuencianan ora cu ta kibra ley. 

N’e sitio a mira algun funcionario halto di Cuerpo Policial 
cu a papia cu un of mas motociclista y splica nan un ke otro. 
Polis a confisca dos bromer n’e sitio cu no por a mustra nan 
papelnan. 

Prome cu Polis a yega n’e sitio por a tende cu un persona 
lo a cay cu bromer, no ta conoci con herida e lo por a keda. 

Tur dokter ta tuma bo salud masha na serio 

No bay consultori si no tin mester 





HUISARTSENVERENIGING Amba (HAVA), 
Asociacion di Specialista, Hospital y tur otro persona 
cu ta traha den cuido ta tuma bo salud hopi na serio. 
Manera boso por a tende tin 2 caso confirma di corona 
virus na Aruba. Pa proteha bo mes un persona y tur 
otro rond di bo nos ta pidi encarecidamente pa no bin 
praktijk si bo persona tin sintomanan di griep, verkoud 
of tos seco. 

Mucho menos si bo a biaha recien for of pa lugar nan 
contamina of tabatin contacto cu persona cu sintoman- 
an di coronavirus, of personan cu a resulta di ta posi- 
tivo p’esaki. 

Prome cu bin praktijk tuma contacto via telefon cu e 
oficina p’asina hunto tuma e desicion corecto. 

Consulta cu dokter ta solamente cu afspraak. 

Tambe nos ta pone hopi, pero hopi enfasis pa no duna 
man, no high fives, no brasa y no sunchi. Y please laba 
man. 

Sin sintoma no tin ningun sentido pa haci e test. 



Sintoma di corona virus ta: 

1. Keintura, un temperatura riba 38 grado Celcius. 

2. Tos seco. 

3. Rosea cortico y/of dificultad pa hala rosea. 

Cu e sintoma nan aki e persona mester yama su dokter 
di cas of yama e coronavirus callcenter na 280-0101. 
Tur praktijk di dokter ta bay implementa algun cambio 
den nan oficina. Por ehempel, e stoelnan lo wordo poni 
mas leu di otro y e asistentenan lo bay haci un triage 
mas extenso. Tur cita cu e POH lo wordo cancela te un 
proximo aviso. Nos ta pidi bo compresion pa cu esaki. 

Bo persona por pidi bo herhaalrecept via email of via 
telefon. Si echt echt echt no mester bin praktijk no bin, 
p’asina bo persona no wordo exponi na un risico por- 
nada of pa bo persona no expone otro. 

Please yuda nos share e post aki p’asina nos informa 
mas hopi hende cu ta posibel. 

Trahando hunto so nos por combatie esaki! 


ATENCION: Extension di pago pa e factura di januari 2020 


Dialuna 16 di maart 2020 e cobransa di coriente di januari 2020 lo vence. 

Pa evita aglomeracion di cliente na nos oficinanan, NV Elmar ta extende e ultimo fecha di pago di e 
cobransa aki pa 2 di april 2020. 

Sinembargo pa ta sigur y pa evita contacto cu hopi hende, nos ta sugeri pa paga online. 

ELMAR 


523 71001 customerservice@elmar.aw 

Hoben adicto deteni den Panamastraat 



DIABIERNA anochi Polis a bay Panamastraat unda un 
persona lo a kier a bay cu celular di un persona. Durante e 
intento e homber aki lo a herida e persona. 

E adres aki ta uno conoci tambe pa Polis, ta mustra cu 
varios persona cu adiccion sa frecuenta e cas. Parce cu e 
hoben, esta e adicto cu a ranca e celular tabata keda un 
tempo caba n’e adres aki. 

Un situacion basta fastioso p’esnan cu ta biba rond, segun 
e habitantenan niun instancia lo ta duna oido n’e problema 
aki. Na yegada di Polis nan a bay over na detene e hoben 
adicto y transporte pa warda, unda cu posiblemente lo wor- 
do cera pa algun rato y lo ta bek riba caya pa sigui causa 
problema. 




Atraco den Apelsinastraat, atracador 
lo kier a secuestra tambe un persona 



DIASABRA merdia varios unidad policial a bay Cheung 
Gong Grocery den Apelsinastraat na Tarabana. Eynan un 
homber cu un cuchiu lo a comete un atraco. 


Tambe a wordo bisa cu e mesun atracador aki te hasta lo a 
purba secuestra cu dama, pero danki Dios esey no a sosode. 
Un persona den e minimarket a logra kita e cuchiu for di 
e homber. 

Manera esaki a sosode e homber aparentemente di color di 
cuero cla a subi un pick up color cora y bay di e sitio. Pero, 
segun hendenan rond cu lo a mira algo ta cu e auto eynan 
ta frecuenta eybanda hopi. 

Atraco Team y Slachtofferhulp a wordo poni na altura y 
nan a presnta tambe n’e sitio. 

Ta mustra si cu ya autoridad tin un pista di e kende e per- 
sona ta, esaki danki na habitantenan. 

Autoridad a drenta adres conoci na Tarabana 
relaciona cu posibel bendemento di droga 



DIABIERNA merdia pa atardi momento cu Aruba 
tabata cerando conoci cu su dos casonan di Coronavi- 
rus, autoridad tabata preparando pa drenta cas den 
Tarabana. 

Esaki segun por compronde cu lo ta relaciona cu caso- 
nan di posibel bendemento di droga. Mester remarca 
cu e adresnan aki cu drenta y haci detencionnan no 
ta nada nobo. 

Pues durante dia Polisnan tabata sinta vigila e cas, 
cu ta uno conoci pa bendemento di droga. Esnan cu 
tabata bay eynan y cumpra nan “hit” tabata wordo 
sigui y deteni pa autoridad. 

Esaki lo wordo usa como prueba di parti autoridad 
pa forma e caso. 

Mas den oranan di merdia riba ordo di Fiscal, un 
parti di e caya Mandolinstraat cu Pindastraat a wor- 
do cera y asina Polisnan a drenta e cas y efectua mas 
detencion y tambe confisca articulonan di interes p’e 
investigacion. 


Pareha a cay cu brommer na Paradera 




DIADOMINGO den oranan di marduga 
un automobilista cu tabata pasando den 
area di e gas station na Paradera, a bin 
topa cu un brommer Scrambler y un pare- 
ha ariba suela. 

E bon samaritano mesora a baha for di su 
auto pa asina duna asistencia y mesora 
ela avisa ambulance y polis. Na yegada 
di ambulance, e Paramediconan di biaha 
a cuminsa atende cu e pareha herida, di 
cual e cabayero lo tabata esun cu su situa- 
cion tabata mas serio. 

Polis a tuma datos di e accidente aki y 
ambulance a transporta e victima cu ur- 
gencia pa hospital. 

Posibelmente un poco santo ariba caminda 
lo tabata e causa cu e pareha aki a accidenta. 

Ex-diputado y ex-Prome Minister Nelson Oduber: 

Historia breve di e lucha pa nos Himno y Bandera, 
nos simbolonan di Union y Ubertad 



NA 1976 Bestuurscollege di Aruba a acerca sr. Anibal 
Abreu di e orkesta grandi di Venevision na Venezuela 
y nan sin cobra a acompaña sr. Rufo Odor (dfm) y su 
koor y Vivons en Chantant cu a canta e himno oficial di 
Aruba y esaki a ser poni riba disco 45 y e original mes- 
cos cu e bandera a ser regala na nos Archivo Nacional. 

Den e decadanan 80 e partidonan AVP y PPA nan hen- 
denan no kier a reconoce nos himno ni nos bandera. 
Hasta ora cu nos como Bestuurscollege dia 18 di maart 
tabata duna e ambtenaarnan liber pa celebra 18 di 
maart cu e tempo ey tabata ser celebra como e dia cu 
nos a inaugura nos himno y bandera, mayoria den co- 
mercio no tabata duna nan empleadonan liber pa por 
celebra 18 di maart. 

Boycott di nos bandera 

Nos bandera a ser boicotia na hopi scol y hasta e tempo 
ey durante un encuentro di baseball den Lago Sport 
Park e bandera a ser kima. Un miembro di ABBA a 
baha e bandera y trapele. E ora ey nos Bestuurscollege 
cu ayudo di Eilandsraad a traha reglanan pa por uza 
nos himno y bandera. 


Ta conoci e tempo ey cu Statuutdag, 15 december ta- 
bata ser celebra como dia oficial liber y nos gobierno a 
cambia 15 december pa 18 di maart y desde e tempo ey 
pa ley 18 di maart a bira nos dia, unda no solamente 
nos ta conmemora nos inauguracion di nos himno y 
bandera, pero a bira pa nos di Aruba nos Dia Nacional, 
mescos cu Merca tin 4 di juli, Francia 14 di juli, Ven- 
ezuela y Colombia tambe tin di nan den luna di juli. Cu 
añanan pasando nos himno y bandera a ser acepta pa 
un y tur. 

Pakico a scoge e fecha di 18 di maart? 

18 di maart, nos Dia Nacional ta ser celebra cada aña 
mas grandi y danki Dios e discusion di politica parti- 
dario a bay grandemente cu excepcion di e fecha di 18 
di maart. Pakico a scoge e fecha ey? E fecha aki a ser 
scogi pa Betico Croes a base di varios suceso. Ta un 
lastima si cu e historia di 18 di maart tin recuerdonan 
bunita, pero tambe den decadanan 40 y 50 di fracaso- 
nan den nos historia unda 2147 a firma pa ‘Separacion’ 
cu a culmina den aceptacion di e Interim Regeling di 
12-8, unda desde e tempo ey pa casi 50 aña nunca mas 
AVP a gana un eleccion. 


Sigui na otro pagina > > 

Den MEP mes tabatin hendenan manera 
Roland Lacle (dfm) cu a desconseha Beti- 
co pa mantene e fecha ey. 

E realidad ta si cu den nos historia polit- 
ico mayoria cosnan grandi a tuma lugar 

- tanto prome y despues di Status Aparte 

- den luna di maart. 

Mi ta corda con nos Bestuurscollege a saca 
un buki e tempo ey pa splica nos himno 
y bandera cu a ser hopi uza na scolnan. 
Mi ta gradici Dios y partido MEP cu como 
diputado hoben mi por a duna un contri- 
bucion na realisacion di nos himno y ban- 
dera. 

E berdad politico ta si cu e iniciativa a 
bin di nos estadista grandi Betico Croes 
cu a haci hopi sacrificio personal pa esaki 
por a bira realidad. Himno y Bandera ta- 
bata su vision. 

Awe tur isla tin nan bandera 
Mi ta corda manera dia di awe ora nos a 
inaugura nos himno y bandera un polit- 
ico grandi di Antias a bisa cu un team di 
bala na Corsou di Banda Bao tambe tin 
un bandera y esaki el a bisa den forma di 
cherche. Awe Corsou, Sint Maarten, Bo- 
naire, Sint Eustatius y Saba tur tin nan 
propio himno y bandera. Danki sigur na 
e vision di Betico Croes. 

E relato aki ta un contribucion di esun cu 
como diputado a defende den Eilandsraad 
di Aruba dia 16 di maart 1976 nos himno 
y bandera. Danki na MEP y tur cu a coop- 
era. Esaki ta historia berdadero sin fan- 
tasia. No bruha, 18 di maart ta nos Dia 
Nacional, unda nos ta conmemora tambe 
cu 18 di maart 1976 nos a inaugura nos 
himno y bandera. 

E Dia Nacional ta uno cu nos a bin cune 
pa caba cu e discusion di cu si e ta un dia 
oficial liber regla pa ley. Esaki ta mi con- 
tribucion pa por tin informacion di e his- 
toria con a yega na un himno, un bandera 
y nos Dia Nacional. 

Ofidna City Inspector ta minmmalisa servklo 


Bureau City Inspector cu algun informacion impor- 
tante relasona cu nos servicio cu lo worde afecta pa e 
Corona Virus. 

En conexion cu e anuncio cu Gobierno di Aruba a an- 
uncia referente e pandemia di e Coronavirus riba nos 
isla, B.C.I. kier participa cu desde 16 di maart 2020 te 
cu 31 di maart 2020 lo tin algun cambio pa locual ta 
trata nan servicionan. 

B.C.I. kier a participa na e comunidad di Aruba cu lo 
minimalisa e servicionan entrante dialuna 16 maart te 
cu 31 maart 2020. BCI ta spera di por conta cu coop- 
eracion di e comunidad pa cu esaki mirando cu Aruba 
ta pasando den un periodo dificil door di e coronavirus. 



COVID-19 


1. Nos lo no bay ta dunando servicio na bali di BCI. 

2. Tur keho por wordo haci via mail riba e website di 
infraruba.com of via telefon 5829777. 

E orario pa haci yamadanan ta keda manera semper di 
dialuna pa diabierna di 08.00 am. 
pa 16.00 pm. 

3. Nos lo sali solamente pa casonan URGENTE. 

Den nomber di staff y personal di Bureau City Inspec- 
tor ta pidi disculpa pa cu esaki y ta spera di por conta 
cu e cooperacion di Pueblo di Aruba. 




Dama canando 
memey di 
caminda riba 
Watty Vos 
Boulevard 

DIASABRA den oranan di anochi polis ta haya un 
informacion cu tin un dama canando memey caminda 
riba Watty Vos Boulevard, asina aki formando peliger 
pa trafico y pa su mesun persona. 

Na yegada en berdad entre e paperclips rotonde y ro- 
tonde Tanki Leendert, direccion pa bay Seroe Patri- 
shi, polis a bin topa cu algun auto para riba caminda y 
algun persona tabata tin un dama teni. 

Polis a acerca nan y nan a bisa polis cu en berdad cu 
e dama aki ta bou influencia y tabata canando riba 
caminda, formando asina un peliger pa trafico y pa su 
mes. E bon samaritanonan aki a logra tene e dama y 
kit’e for di riba caminda, nan a want’e te ora cu polis 
a yega. 

Na e sitio un persona a bisa polis cu e conoce of lo por 
ta un famia di dje, nan a dicidi di hib’e su cas. 

Como medida di prevencion di contagio cu Corona Virus, 

Tur servicio di DIMP ta wordo limita entrante awe dialuna 



EN conexion cu e situacion actual di Corona Virus (COVID-19) 
y e medidanan di precaucion y prevencion necesario, 
Departamento di Impuesto ta informa lo siguiente. 

Entrante awe dialuna 16 di maart te cu dia 31 di maart 2020 e 
siguiente informacion y instruccion ta valido: 

SERVICIO DIPAGO 

Pago di impuesto y/of primanan social mester sosode 
preferiblemente online uzando e sistema di Bill Payment di 
Aruba Bank of Banco di Caribe. Den e sistema di Bill Payment 
di e banconan aki e numbernan di cuenta ta programa y 
automaticamente ta reconcilia e pagonan su siguiente dia. 

Si acaso e contribuyente ta cliente di un otro banco, ta pidi 
pa sigui e siguiente skema pa por transfer e suma di impuesto 
y/of primanan social. Corda menciona semper e referencia 
di pago (“Betalingskenmerk”) y e tipo di impuesto cu ta 
pagando (por ehempel grondbelasting, motorrijtuigbelasting, 
inkomstenbelasting, BBO/BAVP/BAZV, Loonbelasting, AOV/ 
AWW, AZV etc.) 

E numbernan di cuenta di Departamento di Impuesto ta lo siguiente: 
Aruba Bank 1514017: CMB 61351503: RBC Royal Bank 
Aruba 3071006: Banco di Caribe 80820201: CIBC BankAruba 
1000168. 

Servicio di pago na DIMP ta sigui na Camacuri, tur MFA y 
Oficina di Gobiemo (HBK) na San Nicolas. 

Pa mantene e distancia rekeri, DIMP a hala tur stoel - unda 
publico ta sinta - for di otro y solamente mag sinta riba e stoelnan 
indica. E stoelnan unda NO mag sinta riba nan, a wordo marca. 
No lo permiti mas cu 10 persona den sala na MFAy na Camacuri 
maximo 28 p’e servicio di caha. E personal y e security guard 
lo vigila e fluho di cliente. 

E orario di caha na tur punto di contacto ta manera custumber. 

SERVICIO NA CLIENTE 

Servicio na cliente y e balie di recepcion na Camacuri lo ta 
cera. 

Servicio na cliente lo continua na MFA Paradera, MFA Santa 
Cmz, MFA Savaneta y HBK San Nicolas segun e orario 
valido n’e MFA-nan. E servicio na cliente aki ta unicamente 
pa entregamento di documento (declaracion di impuesto, 
bezwaarschrift). Servicio pa cu e notarionan ta sigui segun e 
skema normal di tur siman. 


AESPRAAK CU UN EUNCIONARIO 

Tur afspraak haci caba ta wordo cancela. Departamento di 
Impuesto lo tuma contacto cu e comerciantenan cu a haci 
afspraak pa registra compania pa haya aceso n’e portal digital 
‘BO impuesto’. 

PORTAL ‘BO IMPUESTO’ 

Pa registracion di compania, e team di ‘BO impuesto’ lo sigui 
yuda tur comerciante sea via telefon 522-7437 of via e-mail 
boi@impuesto.aw. Departamento di Impuesto ta haci un 
yamada urgente na tur comerciante pa registra bo compania pa 
haya aceso na ‘BO impuesto’ y asina haci declaracion online 
tur luna y evita aglomeracion di hende y/of contagio. 

No ta acepta walk-ins pa registra compania pa ‘BO impuesto’. 
E ‘Digital lounge BO impuesto’ ubica den sala na Camacuri lo 
ta cera. E team di ‘BO impuesto lo asisti e comerciantenan via 
telefon y/of e-mail. 

ENTREGAMENTO DIPLACHI DINUMBER 

Lo no otorga plach’i number te cu proximo aviso. 

EECHA EINAL DIPAGO Y DECLARACION MENSUAL 

E fecha final pa entrega e declaracion di BBO, Loonbelasting, 
Toeristenheffing etc. y pago di impuesto corespondiente di luna 
di februari 2020 ta hala pa dia 20 di maart 2020. 

Tur otro servicio por ehempel areglo di pago lo continua 
unicamente via telefon of e-mail. Tur informacion lo sosode 
via telefon, e-mail, website, e portal digital BO impuesto, 
facebook y BO impuesto app. 

Departamento di Impuesto ta pidi tur su contribuyentenan pa 
no acudi na su oficinanan a menos cu ta sumamente necesario. 
Lo atende unicamente esnan cu mester haci pago of entrega 
of busca un documento. Pa cu e bishitantenan lo mantene nos 
personal y e contribuyentenan n’e distancia necesario. 

Alabes Departamento di Impuesto ta urgi tur contribuyente cu 
ta malo y cu tin sintomanan di griep manera tosamento, cu ta 
niester y cu tin keintura y/of a caba di bin di biahe, pa no acudi 
na nos oficinanan y haci uzo di e sistemanan digital. 

Aki ta sigui e informacion di contacto cu Departamento di Impuesto. 
Liña di telefon general 522-7423; Si bo ta un comerciante 522- 
7423 ext. 661 of ext. 519; Si bo ta un persona priva 522-7423 
ext. 588 of ext. 595; Si bo kier registra bo negoshi 522-7423 
ext. 713; 

Si ta pa Grondbelasting 522-7423 ext. 694 of 549 3 

Esnan cu tin un documento pa busca, por tuma contacto cu 
nos via ophaaldocumenten @ impuesto.aw . Departamento 
di Impuesto lo haci anuncio oficial di cualkier cambio den e 
proceso y e medidanan di precaucion menciona. Ta pidi un y 
tur pa sigui e noticianan via e pagina di Facebook y e website 
www.impuesto.aw. 

Cuerpo Policial man na cabez pa mantene ordo publko 



DIASABRA anochi pa diadomingo 
madruga cayanan di Aruba y algun 
lugar nocturno a wordo ‘domina’ pa 
un grupo grandi di tanto motorcycles 
y auto. 

For di tempran diasabra autoridad 
tabatin varios team riba caya, p’asina 
trata na controla e grupo hopi grandi 
di motociclistanan. 

Manera ta un tradiccion tur aña Aru- 
ba ta haye cu hopi motociclista di ex- 
terior cu ta bin nos isla pa celebra e 
ride di Dia 18 di Maart. 

Pero, e aña aki autoridad hunto cu 
Ministerio Publico a bin cu un sistema 
p’esnan cu lo causa overlast Polis por 
yega y confisca e vehiculo. Esaki lo ta 
un palabracion haci cu Ministerio Pu- 
blico. 

Diasabra anochi den careda di 8’or 
polis a bay pa atende cu un grupo cu 
lo tabata crea molester na altura di 
Kooyman riba Watty Vos Boulevard. 
Eynan un dama riba un motorcycle 
a cay, posiblemente durante un di e 
show off nan cu bromer. 



Tambe dos bromer a wordo confisca, 
mirando cu nan no tabatin nan papel- 
nan na ordo. Asina e anochi a sigui, y 
diferente caminda bo tabata topa gru- 
ponan di motociclistanan. 

Diasabra mey anochi un grupo grandi 
di Polis aparentemente pa evita des- 
ordo publico a rondona e area di Certi- 
fied Mega Mall, blokiando tur entrada 
y salida. 

Y a trata na controla algun vehiculo, 
pues auto y bromer. 

Pero no a logra completamente, debi 
cu Aruba no ta dispone di un personal 
policial grandi. 

A haci te unda cu por y a cera e esta- 
blecimento nocturno asina mandando 
un señal pa tur hende “bay cas”. 

Na Certified varios motorcycle a wor- 
do confisca y por a mira takelwagen- 
nan yega y bay cu algun. 

Autonan cu mester a bandona e area 
tabata wordo controla dor di agen- 
tenan policial, esta pidiendo pa por 
ehempel Rijbewijs. 



Asina mes Polis tabata tolera algun 
cos y autonan tabata sigui apesar cu 
nan no tabatin tur cos den ordo. 

Pero, manera a bisa e falta di person- 
al ta keda hunga un rol. No por bay 
kita algun agente for di un districto 
pa controla cada un auto y laga e dis- 
tricto sin Polis. Asina mes esey a pasa 
madruga. 

Na final Polis a bay Cas Casuela, unda 
tabatin un multitud, pero no mes 
grandi manera na Certified. Eynan 
debi cu ta solamente un pida caya ta 
pasa dilanti e lugar nocturno tabata 
mas facil pa Polis a traha. 

Aki den algun minuut por a mira cu 
hendenan tabata move y poco poco e 
lugar tabata bira bashi. 

Polis asina mes a haci un bon tra- 
bou dor di tene ordo publico y atende 
cu esnan cu no ta mantene nan mes 
n’esaki. Un pabien na Cuerpo Pobcial 
cu sigur ta haciendo nan best pa tene 
seguridad di nos ciudadano halto. 

Invitacion S.S. di Misa 18 maart 
na Misa Birgen di Fatima Dakota 


"Señor ta mi wardador, mi'n tin falta di nada 
Den cunucu di yerba berde e ta pone mi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curason, 
nos ta anuncia fayecimento di nos ser stima: 



Sr. Jozef Leo Geerman 

Mihor conoci como "Leo" 

*28-06-1947-t12-03-2020 

Acto di entiero lo wordo anuncia despues 




‘yygwg & 



"Na paz lo mi bai drumi y sosega, pasobra ta Abo so Oh 
Señor, ta haci mi habita den seguridad" (salmo 4:8) 
Conforme cu boluntad di Dios y gradecido na loke el a 
haci y nifica na bida, nos ta participa fayecimento di 



Sr. Jacobo Eckmeyer 

Mihor conoci como"Coco" 

*07 di februari 1934 1 12 di maart 2020 

Ex-chauffeurdi bus 

Casa di Sra. Imelda Eckmeyer-Bermudez (d.f.m.) 
Boluntario di Fundacion Mi Cutisa 


Pa motibo di e situacion di Salud Publico actual, famia ta 
opta pa 

no ricibi bishita di condolencia na cas y tene e acto di 
entiero den seno familiar. 

Asina cu e situacion normalisa lo tene un sacrificio di 
misa na su memoria, cu e oportunidad pa ricibi condo- 
lencia. Nos ta spera di por haya e comprencion di tur 
amigo y conocirnan di Papa Coco. 


AiffSra 






"Nan a ataca mi na momento fatal, pero Señor a duna mi 
suapoyo. El a hiba mi cun E na un luga espacio so, El a 
libra mi pa motibo cu E tabata stima mi." 

Salmo 18:18-19 
A fayece cristianamente 



Jesus Emanuel Flanegin 

mihor conoci como: Nel of Roger 
10-05-1956-09-03-2020 

Nanomber disu: 

Rumannan: 

tVictoriano (Vito) y -i- Nanachi Thiel Croes 

Henrique (Chino) y LeichinThiel Ignacio 

-I- Fernando (Elio) Flanegin 

Mathilda (Thilda) y Henny LacléFlanegin 

Jan Willem (Wim) Flanegin 

Angel (Chonai) y YnesFlanegin Ramos-Lanoy 

Jan Hendrik (Jenny) y OmairaFlanegin Lugo 

Compañera 

Carmen Zenaida Rebolledo 

Tantanan 
Johanna Albertsz 
Sira y Belin Dabian 

Tur Subrinonan: 

Victor, Eric, Robert, llienne, Annaly, Rayrony nan famia 
Enry, Elvis y nan famia 

Paola, suunicoihay manerayiuLisette, Suzette y nan 
famia 

Aldwin y famiana NewYork 
Angel y famia, Jereld 
Shannon, Sean, Sam 

Cuña: Jessica Franken 

Tur primo y primanan, tur subisiñanan di SabanaGrandi, 
ex Coleganan di D.O.W. y Aeropuerto, coleganan di 
futbol, softball, amigonan, (muchohopi pa menciona), 
demasfamiaFlanegin, Angela,Thiel, Laclé, Croes, Ignacio, 
Ortiz, Ramos-Lanoy, Lugo,Lampe, Maduro, Dirksz, van 
Engelen,Rosel, Carolina, Willems, Tromp,Albertsz, 

Dabian, Erasmus,Franken,Rebolledo, Martijn, 
Hirschfeld,Phillip,Vrolijk, Kelly, Eduwardo, Henriquez, 
Mitchell y Nijenhuis,tursimpatisante di Partido 
Movimiento Electoral di Pueblo (M.E.P) y demasfamia. 

Ta invita pa condolenciadiabierna 13 Maart 2020di 
7or-9or di anochina Aurora Funeral Home. Entiero lo 
tumalugardialuna 16 Maart 2020 di 9or-11 or di 
maintana Aurora Funeral Home y despueslo sali pa 
Santana CatolicoSanta Maria na Sta. Cruz. 
Despensanossinos por a lubidadi mencionacualkierfa- 
mia of conocir den e momentonandificilaki. 



Reverendo Pastoor Jozef Pelc, Pas- 
toor di Parokia Birgen di Fatima 
Dakota, ta invita henter pueblo di 
Aruba pa asisti na un S. S. di Misa 
diaranson 18 di Maart, Dia di Him- 
no y Bandera, pa 8’or mainta na 
Misa Birgen di Fatima Dakota. 

Pa 7.20 am ta cuminsa resa Santo 
Rosario. Laga nos acudi pa scucha 
Palabra di Dios, comulga y ricibi 
bendicion pa proteccion pa nos mes 
y nos dushi pais Aruba. 


A^ra 

^^ 

^uuenui ^otue & 

ANUNCIO Dl MORTO 

A fayece 



Sr Mario Pascual Maduro 

*12-11-1963 H-l 3-03-2020 


Acto di entiero lo ser anunciadespues. 

Hómber morto den kamber di hotél 


WILLEMSTAD - Diadomingo 15 di maart 2020 alre- 
dedor di 13.03’or, Central di Polis a ricibi informacion 
cu den kamber di un hotél na Groot Piscadera, tin un 
turista cu no tabata duna señal di bida. 

Na yegada di Polis y Dókter di Polis, nan a bin topa 


enbérdad cu un hómber di nacionalidad Canades cu no 
tabata reaccioná. Dókter di Polis a constatá morto di e 
hómber aki. 

Riba órdo di Fiscal di Ministerio Publico a confiscá e 
curpa pa mas investigacion. 


Parlamento di Corsou ta anuncia 
medidanan pa cu tribuna publico 


WILLEMSTAD - En bista di e hecho cu a escalá e nivel 
di precaucion n’esun di calamidad relacioná cu desa- 
royonan rond di e virus COVID-19, mihó conoci como 
Coronavirus, Parlamento ta anuncia e siguiente medi- 
da pa cu uso di e tribuna publico. 

E tribuna publico n’e Sala Plenario di Parlamento lo ta 
será pa publico te próximo aviso. Presidente di Parla- 
mento ta conta cu indulgencia di publiko en general pa 
cu e situacion cu a surgi. 

Por scucha e reunionnan di Parlamento via e medionan 
di custumber cualnan ta radio emisora Z-86 y e sistema 
di webcasting atrabes di www.parIamento.cw y e pá- 
gina di Facebook di Parlamento. 



....interior di sala di Parlamento di Kórsou.... 


Dr. Gerstenbluth ta desbaratá tur mito cu ta circulando 


WILLEMSTAD - Otro caso cu dr. Ger- 
stenbluth a splica ayera ta otro mito 
cu ta circulá. 

Pero mester actua a base di hecho y 
e ta dispuesto pa splica e caso di un 
hotel. 

Ta un pareha cu dokter di cas a mira 
nan dos biaha y e tabatin infeccion di 
amandel. 

A duné antibiotica, keintura a baha y 
nan a bay nan lugar bék. E ni a moles- 
tia comentá e caso, pasobra ta infor- 
macion corecto e ta duna. 

Y nan lo sigi duna informacion corecto 
tur dia, pero si tin otro noticia ta pla- 


ma, e no por yuda. 

E cos aki ta haci daño y ta crea inqui- 
etud sin ta nodi. 

E vocero medico a mustra tambe cu 
e teorianan tras di e medidanan ta 
cuadra manera stop buelonan. 

E medico a mustra graficamente kico 
t’e capacidad cu mester pa enfrentá e 
malesa. 

Por ehempel personal di hospital 
y aparato respiratorio. 

Si tin un malesa y no haci nada, pais ta 
den problema. P’esey ta tuma medida 
pa motibo cu na Europa e casonan casi 
tur ta concentrá na Brabant, Hulanda. 


Si para e fluho di hende for di Brabant 
bo tin mas control y tene e grupo di 
riesgo abou y logicamente e impacto 
tambe ta bira menos. 

Otro medida cu por tuma ta di para 
eventonan grandi pa evitá p’e malesa 
ta plama. 

Dr. Gerstenbluth a referi na un caso 
concreto di Spanish Flu den tempo di 
promé guera mundial cu no a surgi na 
Spaña sino na Filadelfia y St. Louis. 
Na un di e ciudatnan a tuma medida 
y a mitiga e efecto grandemente y ne 
otro ciudad no a tuma medida y e efec- 
to tabata desastroso. 

